Presset på USA's sydlige grænse

- Migrantpresset ved USA's sydlige grænse er det største i 13 år.

- Alene i maj blev 132.887 pågrebet ved grænsen. Det er altså det højeste antal i 13 år, og en af forklaringerne på, at Donald Trump i maj truede med at indføre told på alle varer fra Mexico, hvis ikke landet gjorde mere for at bremse migrantbølgen.

- Hvis udviklingen alligevel fortsætter, bliver 2019 et markant brud med en årrække, hvor den ulovlige indvandring ellers er faldet.

- 63 procent af de pågrebne er børn eller familier, der ofte søger asyl. Det lægger stort pres på immigrationsmyndighederne, fordi børn ifølge amerikansk lov ikke bare kan sendes tilbage, men heller ikke må tilbageholdes mere end tyve dage.